CELEX: 32010D0085
Language: lv
Date: 2010-02-09 00:00:00
Title: 2010/85/: Komisijas Lēmums ( 2010. gada 9. februāris), ar ko nosaka degamības klases noteiktiem būvizstrādājumiem (cementa, kalcija sulfāta un sintētisko sveķu klonam) (izziņots ar dokumenta numuru C(2010) 772) (Dokuments attiecas uz EEZ)

11.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 38/17
            
         KOMISIJAS LĒMUMS
   (2010. gada 9. februāris),
   ar ko nosaka degamības klases noteiktiem būvizstrādājumiem (cementa, kalcija sulfāta un sintētisko sveķu klonam)
   (izziņots ar dokumenta numuru C(2010) 772)
   (Dokuments attiecas uz EEZ)
   (2010/85/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem (1) un jo īpaši tās 20. panta 2. punkta a) apakšpunktu,
   tā kā:
   
               (1)
            
            
               Direktīvā 89/106/EEK paredzēts, ka, lai ņemtu vērā dažādus aizsardzības līmeņus būvdarbos valsts, reģiona vai vietējā līmenī, skaidrojošajos dokumentos nepieciešams ieviest dalījumu klasēs, kas atbilstu izstrādājumu tehniskajiem rādītājiem attiecībā uz katru pamatprasību. Šie dokumenti ir publicēti kā “Komisijas paziņojums par Direktīvas 89/106/EEK skaidrojošajiem dokumentiem” (2).
            
         
               (2)
            
            
               Attiecībā uz drošības pamatprasībām ugunsgrēka gadījumā skaidrojošajā dokumentā Nr. 2 ir uzskaitīti vairāki savstarpēji saistīti pasākumi, kas kopā nosaka dalībvalstīs dažādi izstrādājamo ugunsdrošības stratēģiju.
            
         
               (3)
            
            
               Viens no šādiem skaidrojošajā dokumentā Nr. 2 norādītajiem pasākumiem ir uguns un dūmu rašanās un izplatīšanās ierobežošana noteiktā platībā, ierobežojot būvizstrādājumu potenciālu veicināt ugunsgrēka tālāku izplatīšanos.
            
         
               (4)
            
            
               Ierobežošanas līmeni var izteikt tikai ar izstrādājumu dažāda līmeņa degamību to galīgajā lietojumā.
            
         
               (5)
            
            
               Panākot saskaņotu risinājumu, iedalījums klasēs tika pieņemts ar Komisijas 2000. gada 8. februāra Lēmumu 2000/147/EK, ar ko ievieš Padomes Direktīvu 89/106/EEK attiecībā uz būvizstrādājumu degamības klasifikāciju (3).
            
         
               (6)
            
            
               Attiecībā uz cementa, kalcija sulfāta un sintētisko sveķu klona materiāliem un klona grīdām ir jālieto klasifikācija, kas ir noteikta Lēmumā 2000/147/EK.
            
         
               (7)
            
            
               Daudziem būvizstrādājumiem un/vai būvmateriāliem, kas atbilst Lēmumā 2000/147/EK paredzētajai klasifikācijai, degamība ir vispāratzīta un pietiekami labi zināma ugunsdrošības iestādēm dalībvalstīs, tādējādi to atbilstība šiem konkrētajiem raksturlielumiem nav jātestē.
            
         
               (8)
            
            
               Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Būvizstrādājumi un/vai būvmateriāli, kas atbilst visām raksturlielumam “degamība” noteiktajām prasībām un nav papildus jātestē, norādīti pielikumā.
   2. pants
   Konkrētās klases, kas jāpiemēro dažādiem būvizstrādājumiem un/vai būvmateriāliem atbilstīgi Lēmumā 2000/147/EK pieņemtajai degamības klasifikācijai, ir norādītas šā lēmuma pielikumā.
   3. pants
   Attiecīgā gadījumā izstrādājumus izvērtē, ņemot vērā to galīgo lietojumu.
   4. pants
   Šis lēmums ir adresēts dalībvalstīm.
   
      Briselē, 2010. gada 9. februārī
      
         
            Komisijas vārdā –
         
            priekšsēdētāja vietnieks
         
         Günter VERHEUGEN
      
   
   
      (1)  OV L 40, 11.2.1989., 12. lpp.
   
      (2)  OV C 62, 28.2.1994., 1. lpp.
   
      (3)  OV L 50, 23.2.2000., 14. lpp.
   
      PIELIKUMS
      Šajā pielikumā iekļautajās tabulās uzskaitīti būvizstrādājumi un/vai būvmateriāli, kas atbilst visām degamības prasībām un nav papildus jātestē.
      
         1   tabula
      
      
         Degamības klases cementa un kalcija sulfāta klonam
      
      
                  Ražojums (1)
                  
               
               
                  Maksimālais slāņa biezums
                  (mm)
               
               
                  Organisko vielu saturs
                  (% svara)
               
               
                  Klase (2)
                  
               
            
                  Cementa klons saskaņā ar EN 13813
               
               
                  30
               
               
                  < 20
               
               
                  E
               
            
                  Kalcija sulfāta klons saskaņā ar EN 13813
               
            
         
      
         2   tabula
      
      
         Degamības klases sintētisko sveķu klonam
      
      
                  Ražojums (3)
                  
               
               
                  Maksimālais slāņa biezums
                  (mm)
               
               
                  Organisko vielu saturs
                  (% svara)
               
               
                  Klase (4)
                  
               
            
                  Nepildīts sintētisko sveķu klons ar saistvielu no epoksīda sveķiem vai poliuretāna sveķiem, vai polimetilmetakrilāta sveķiem, vai vinilestera sveķiem saskaņā ar EN 13813
               
               
                  4
               
               
                  100
               
               
                  E vai Efl
                  
               
            
                  Pildīts sintētisko sveķu klons ar saistvielu no epoksīda sveķiem vai poliuretāna sveķiem, polimetilmetakrilāta sveķiem, vai vinilestera sveķiem, pildīts ar minerālu agregātiem saskaņā ar EN 13813
               
               
                  10
               
               
                  < 75
               
            
                  Pildīts sintētisko sveķu klons ar kvarca smilšu piejaukumu un ar saistvielu no epoksīda sveķiem vai poliuretāna sveķiem, polimetilmetakrilāta sveķiem, vai vinilestera sveķiem, pildīts ar minerālu agregātiem saskaņā ar EN 13813
               
               
                  10
               
               
                  < 75
               
            
         (1)  Izmantošanai uz pamata, kas atbilst vismaz klasei D-s2,d0, ar minimālo biezumu 12 mm un minimālo blīvumu 680 kg/m3.
      
         (2)  E klase saskaņā ar Komisijas Lēmuma 2000/147/EK pielikuma 1. tabulu, ja klonu izmanto apakšējā slānī.
      
         (3)  Izmantošanai uz pamata, kas atbilst vismaz klasei A2-s1,d0, ar minimālo biezumu 6 mm un minimālo blīvumu 1 800 kg/m3.
      
         (4)  E klase saskaņā ar Komisijas Lēmuma 2000/147/EK pielikuma 1. tabulu, ja klonu izmanto apakšējā slānī vai Efl klase saskaņā ar Komisijas Lēmuma 2000/147/EK pielikuma 2. tabulu, ja klonu izmanto augšējā slānī.